بمت-نین معلوماتینا گؤره، 2022-جی ایلین فوریه آییندان بو یانا داوام ائدن روسیا-اوکراینا محاربه‌سینده 9 مین 300-دن چوخ اوکراینا‌لی دینج ساکین هلاک اولوب، 16 مین 600 نفر یارالانیب.
بو باره‌ده بمت باش کاتیبی‌نین سؤزچوسونون معاوینی فرهان حاق مطبوعات کنفرانسیندا دئییب.
بمت رسمی‌سی چرشنبه آخشامی روسیانین اوکراینایا قارشی بیر گئجه‌ده ان آزی 7 (داها سونرا بو رقمین 9-ا چاتدیغی آچیقلانیب) نفرین اؤلومو و اونلارلا اینسانین یارالانماسی ایله نتیجه‌لنن هاوا ضربه لری ایله باغلی بمت باش کاتیبی‌نین ناراحات‌لیغینی دیله گتیریب: "بمت-نین اوکراینا اوزره اینسانی کووردیناتورو دنیس براون بؤلگه‌ده وضعیتین هر کئچن گون داها دا آغیرلاشدیغینی بیلدیریب. روسیانین دونن دونتسک ویلایتینده یاشاییش بینا‌لارینا و دیگر سیویل یئرلره ائندیردیگی سون ضربه‌لرین نتیجه‌سینده دینج ساکین‌لر هلاک اولوب‌لار. روسیانین اوکراینادا داوام ائتدیریگی هوجوم‌لار اولوسلار آراسی اینسانی حقوقو جدی شکیلده پوزولماسی‌دیر".
خاطیرلاداق کی، روسیانین اوکراینانین دونتسک ویلایتی‌نین پوکروفسک شهرینه آوقوستون 7-ی آخشام ساعات‌لاریندا حیاتا کئچیردیگی راکت هوجومو نتیجه‌سینده اؤلن‌لرین سایی 9-ا چاتیب.
